છેલ્લા ચરણમાં બિહારની જનતાએ બંપર મતદાન કરીને દરેક પાર્ટીઓના સમીકરણો બદલી નાખ્યા છે. બિહાર વિધાનસભા ચૂંટણીનું પાંચ તબક્કાનું મતદાન પૂર્ણ થતા જ વિવિધ એક્ઝીટ પોલ્સના પરિણામો આવવાની શરૂઆત થઇ ગઇ છે. વિવિધ પોલ્સ મુજબ બિહારમાં કોની સરકાર બનશે તે સ્પષ્ટ નથી થઇ રહ્યું તો, કોઇ એક્ઝીટ પોલ ફરી એકવખત બિહારમાં નિતીશ કુમારની સરકાર બનશે તેવા સમીકરણો બતાવી રહ્યાં છે, તો કોઇક એક્ઝીટ પોલમાં ભાજપ અને મહાગઠબંધન વચ્ચે કાંટાની ટક્કર જોવા મળી રહી છે.